lui denke – wolfshadowwhispers
Ek werk van die huis af, en vandag kan ek net nie werk nie. Dis koud in die huis. My gedagtes is ooral vandag… Ek dink aan:
My Afrikaanse kortverhaal waarmee ek amper klaar is. Ek is te lui om vandag aan hom te skryf en ek moet net die einde skryf en ek weet wat om te skryf maar ek is soooo lui…
EK dink aan die woude van Limpopo provinsie, hoe ek net wil gaan verdwaal in hulle vandag (en dit sal my luiheid wen). Maar hier sit ek in Pretoria… sugtened en verlangend.
Ek dink aan my kinderjare toe ek blind gelaat was na ‘n ongeluk (Ek was 6) en hoe ek my visie weer terug gekry het. Ek dink aan hoe iets groter as ek my lewend gehou het in daardie donker tyd. EN my hart voel week want daar is kinders wat ook op ses blind geraak het en vandag is hulle 46 nes ek en nogsteeds blind…
Ek dink aan my ma se melkkos en verlang na haar. En weet daar waar sy in die hiernamaals sit smile sy nou.
En al is dit koud wens ek dit reën weer vandag. Sommer net. Want reën is my happy place.
En ek dink nog miljoene ander dinge, maar gee jou net 5.
Waaraan dink jy vandag? Is jy ook dankbaar dat jy iets oorleef het? Veralng jy ook na reën en woude? Het jy nog ‘n ma wat melkos kan maak? Wat is jou happy place?
Grafiese ontwerp: Allen Wolfie Simpson
lui, reën, verdwaal
5 thoughts on “lui denke”
April 9, 2019 at 6:03 nm
Dis sulke mooi gedagtes Wolfie. ‘n Mens moet meer kere terugdink en dankbaar wees vir goeie tye. Ja ek het ook al oorleef, ja my ma het ook melkkos gemaak, ek verlang elke dag van my lewe na seewater (ek is verslaaf aan son, sand en see) en ek dink aan gisteraand se roomyswafel wat ek saam met my man en dogter geëet het. Skryf jy aan ‘n nuwe bundel?
April 9, 2019 at 9:10 nm
Ek het genoeg materiaal vir nog 5 bundels, maar nee, ek skryf ‘n kort verhaal, half geinspireer deur die ou Afrikaanse TV reeks Sonkring en haf geinspireer deur die Amerikaanse TV reeks Castle Rock. Ek is twee of drie bladsye van die einde af, amper klaar met dit, dan gaan ek dit met julle almal deel. Hier op my blog. En dit is in Afrikaans.
April 10, 2019 at 12:31 nm
April 9, 2019 at 6:54 nm
Watter mooie pos, Wolfie – so vol atmosfeer en verlange. Hoe kan mens nou sulke interessante vrae weerstaan?
Nog steeds besig om te (probeer) oorleef; het nie melkkos as kind geken nie en wens ek kon dit self maak; verlang na reën en na die see – maar as dit reën wanneer ek by die see is, is ek misrabel; een van my gelukkige plekke is hier in Blogland en ek dink aan die H-inskrywing wat ek nog vanaand wil/moet maak.
April 9, 2019 at 9:14 nm
Ek wens ek kan ook melkos maak… Ek hou van die see maar ek is ‘n Transvaal seun, en met Transvaal bedoel ek van Potchefstroom to Tzaneen tot Sabie… Die Ou Transvaal voor 1994 dit opgesny het (ne dat ek omgee dat dit nie meer een provinsie is nie, dit is net dat ek oral wat Transvaal was, groot geword het hiehiehie